والله وعرفنا الحب

والله وعرفنا الحب

   كلمات 
والله وعرفنا الحب والحب فى بلدنا اتعلمناه والله

من يوم ما صادفنا القلب والقلب أطهر قلب عرفناه والله

كان هو حبيب الشعب والشعب شاف ليلة قدره معاه

وبأرواحنا عاهدناه وبحياتنا ناصرناه

اكبر من ده حب ما فيش غير حب الله وحبيب الله

ياللى حياتك هى حياتنا عارف ليه اخترناك

شوق الماضي بمجد الحاضر كنا بنحلم بيه وياك

أمل الحاضر للمستقبل لسه بقية مشواره معاك

حلم كان بيراودنا من اجيال وواعدنا

والله وعاش من شافه، طال السما باكتافه

وبأرواحنا عاهدناه وبحياتنا ناصرناه

اكبر من ده حب ما فيش غير حب الله وحبيب الله

الحرية كفاح ومباديء صلى عليها الشعب وصام

كانوا زمان بيعلموها لنا إملا و إنشا ورص كلام

وياك انت اتعلمناها ثورة حب ونور وسلام

حب الخير كان رائدنا جوه بلدنا وبرا بلدنا

كل عزيز فى بلاده شاركناه بجهاده

وبأرواحنا عاهدناه وبحياتنا ناصرناه

اكبر من ده حب ما فيش غير حب الله وحبيب الله

إحنا بنينا فجر حياتنا وبنهديه لشباب يحميه

قد غرامه بحب بلاده يعرف يكره مين يعاديه

معنى جديد فى الحب يا بلدي يا ما شقينا علشان نلاقيه

حاربنا اللى حاربنا وكان نصر بجانبنا

ومشينا ومشينا وشبابنا بيحمينا

وبأرواحنا عاهدناه وبحياتنا ناصرناه

اكبر من ده حب ما فيش غير حب الله وحبيب الله

حب الوطن العربي أمانة وفرض وعهد على الملايين

كل ما نوهب خطوة كبيرة نحمي شرف المجد سنين

وحياة حبك لاجل عيونك يا فلسطين راجعين راجعين

جيش تحرير إيده فى إيدنا بكره حيعلن عيده وعيدنا

يوم ما حيكسر ليله وينوّر قناديله

وبأراواحنا عاهدناه وبحياتنا ناصرناه

اكبر من ده حب ما فيش غير حب الله وحبيب الله
 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:اغانى وطنيه مصريه
تصنيف:كلمات اغانى